Fram til USAs nederlag i Vietnam utviklet DFFG seg til å bli en av de største svenske folkebevegelsene, med over 200 lokalavdelinger. DFFGs blad passerte 60 000 i trykt opplag på det høyeste, og innsamlingen til FNL passerte 10 millioner svenske kroner. Da Vietnamkrigen spredte seg til Laos og Kambodsja ble organisasjonens målsetting utvidet til å støtte motstanden i disse landene.